open-index/open-wikipedia-markdown huggingface dataset:
Μπαστέτ

**Μπαστέτ**, ή **Μπάστετ**, είναι η ονομασία που συνήθως χρησιμοποιείται από μελετητές για να αναφερθούν σε μια θεά γάτα στην αρχαία αιγυπτιακή θρησκεία, που λατρευόταν τουλάχιστον από τη Δεύτερη Δυναστεία (περίπου 2890 π.Χ.). Το όνομά της επίσης προφερόταν και **Μπαστ**, **Ουμπάστι** και **Μπασέτ**. 
## Ονομασία
Μπαστέτ, η μορφή του ονόματος που έχει υιοθετηθεί από Αιγυπτιολόγους μέχρι και σήμερα, είναι μια σύγχρονη σύμβαση που προσφέρει μια πιθανή ανασυγκρότηση. Στις αρχές της Αιγυπτιακής εποχής, το όνομα της φαίνεται να ήταν ***bȝst***, όπου το ***ȝ*** αποτελεί *aleph*. Στην αιγυπτιακή γραφή, το δεύτερο ***t*** σηματοδοτεί μια θηλυκή κατάληξη, αλλά δεν προφερόταν συχνά, και το aleph ***ȝ*** μπορεί να έχει μετακινηθεί σε μια θέση πριν την τονισμένη συλλαβή, όπως αποδεικνύεται από την αραμαϊκή γραφή.

thumb|left|150px|Άγαλμα που πιθανώς απεικονίζει τη θεά
## Μπαστέτ, η Θεά των Αίλουρων
Η Μπαστέτ θεωρούν οι αιγυπτιολόγοι πως ήταν η θεά των αιλούρων. Αυτό επειδή συχνά απεικονιζόταν να έχει γατίσιο κεφάλι. Συνδέεται με τη Μόριγκαν, θεά των όρνεων (ανιψιά). Ζούσε στο σκοτάδι, επειδή κατά την παράδοση δεν άντεχε τον ήλιο. Όταν λοιπόν πήγε μαζί με την ανιψιά της να πολεμήσει την αδελφή της νίκησε λόγω της γρηγοράδας της.

## Μύθοι

Ο πιο γνωστός για τη θεά Μπαστέτ είναι αυτός όπου αντιμάχεται με τον θεό Άποφι. Η Μπαστέτ ήταν το «μάτι του Ρα». Η προασπίστρια του θεού ήλιου, το όργανο της θέλησής του. Η πρώτη προασπίστρια του ήταν η Σεκχμέτ, η λέαινα. Αλλά ήταν υπερβολικά βίαιη, υπερβολικά εκτός ελέγχου. Τελικά, η Σεκχμέτ αναγκάστηκε να αποσυρθεί και ο Ρα διάλεξε τη θεά Μπαστέτ για πολεμίστρια του. Η θεά πολεμούσε τον θεό Απόφι, τον θεό ερπετό για αιώνες. Αργότερα, όμως ο Ρα αποσύρθηκε στους ουρανούς. Με το τελευταίο του ξόρκι έδεσε τη μοίρα της με του ερπετού. Με τη μαγεία του, τους έστειλε και τους δυο στην άβυσσο και της ανέθεσε την αποστολή να αντιμάχεται με το ερπετό, ώστε να το κρατάει για πάντα αποδυναμωμένο.

Κατηγορία:Θεότητες της αιγυπτιακής μυθολογίας
Κατηγορία:Θεότητες της αγάπης, του έρωτα και της λαγνείας
Κατηγορία:Θεότητες του πολέμου
Κατηγορία:Θεότητες της σελήνης
Μετάλλιο για την διατήρηση της κοινωνικής τάξης

Το **Μετάλλιο για την διατήρηση της κοινωνικής τάξης** (ρωσ. Медаль «За отличие в охране общественного порядка») είναι ένα βραβείο της Ρωσικής Ομοσπονδίας. Δημιουργήθηκε με το διάταγμα **Νο.442**, που εκδόθηκε στις 2 Μαρτίου του 1994.

## Απονομή

Το Μετάλλιο για την διατήρηση της κοινωνικής τάξης απονέμεται σε μέλη του Υπουργείου Εσωτερικών της Ρωσικής Ομοσπονδίας, σε στρατιώτες των εσωτερικών στρατιωτικών τμήματων του Υπουργείου Εσωτερικών της Ρωσικής Ομοσπονδίας, σε άλλους στρατιώτες που επέδειξαν θάρρος και ανδρεία για την διατήρηση της κοινωνικής τάξης, για την αντιμετώπιση των παραβατών της κοινωνικής τάξης, για τις άριστες επιδόσεις στην στρατιωτική θητεία. Το Μετάλλιο για την διατήρηση της κοινωνικής τάξης απονέμεται και σε απλούς πολίτες για την βοήθεια τους στα μέλη των εσωτερικών οργάνων της Ρωσικής Ομοσπονδίας.

Διατηρηση της κοινωνικης ταξης
Γκαμπριέλ Λιπμάν

Ο **Ζονάς Φερντινάν Γκαμπριέλ Λιπμάν** (γαλλ.:*Jonas Ferdinand Gabriel Lippmann*, 16 Αυγούστου 1845 – 12 Ιουλίου 1921) ήταν Γάλλος φυσικός και εφευρέτης. Το 1908 τιμήθηκε με το βραβείο Νόμπελ Φυσικής για τη μέθοδο της αναπαραγωγής χρωμάτων φωτογραφικά, βασισμένη στο φαινόμενο της συμβολής.

## Βιογραφία
Ο Λιπμάν γεννήθηκε από γαλλοεβραϊκής καταγωγής γονείς στο Λουξεμβούργο. Όταν ο Γκαμπριέλ ήταν τριών ετών, η οικογένειά του μετακόμισε ξανά στη Γαλλία, για να ζήσει στο Παρίσι.

Είναι γνωστός για τις καινοτομίες που προέκυψαν από την έρευνά του για την έγχρωμη φωτογραφία. Ήταν ένας από τους ιδρυτές του *Institut d'théorique Optique et appliquée* στη Γαλλία. Εφηύρε επίσης ένα ηλεκτρόμετρο που χρησιμοποιήθηκε στο πρώτο μηχάνημα ΗΚΓ.

Ο Λιπμάν ήταν μέλος της Ακαδημίας Επιστημών από τις 8 Φεβρουαρίου 1886 μέχρι τον θάνατό του (το 1912 ήταν Πρόεδρος). Εκτός από αυτό, ήταν εξωτερικό μέλος της Βασιλικής Εταιρείας του Λονδίνου, μέλος του *Bureau des Longitudes*,  καθώς και μέλος του *Institut Grand-Ducal*.

Ο Λιπμάν νυμφεύτηκε την κόρη του συγγραφέα Victor Cherbuliez το 1888. Πέθανε στις 13 του Ιουλίου 1921 πάνω στο ατμόπλοιο *Γαλλία*, ενώ ερχόταν από τον Καναδά.

thumb|left|Έγχρωμη φωτογραφία λουλουδιών από τον Λιπμάν

## Βιβλιογραφία
* J.P. Pier & J.A. Massard (eds) (1997):''Gabriel Lippmann: Commémoration par la section des sciences naturelles, physiques et mathématiques de l’Institut grand-ducal de Luxembourg du 150e anniversaire du savant né au Luxembourg, lauréat du prix Nobel en 1908.'' Luxembourg, Section des sciences naturelles, physiques et mathématiques de l’Institut grand-ducal de Luxembourg en collaboration avec le Séminaire de mathématique et le Séminaire d’histoire des sciences et de la médecine du centre universitaire de Luxembourg, 139 σελίδες.

## Παραπομπές


## Εξωτερικοί σύνδεσμοι

* Ίδρυμα Νόμπελ
* Ο Γκαμπριέλ Λιπμάν στην ''Εβραϊκή Εγκυκλοπαίδεια''
* Centre de Recherche Public - Gabriel Lippmann 

Κατηγορία:Γαλλοεβραίοι
Κατηγορία:Γάλλοι φυσικοί
Κατηγορία:Λουξεμβούργιοι φυσικοί
Κατηγορία:Γάλλοι εφευρέτες
Κατηγορία:Εβραίοι επιστήμονες
Κατηγορία:Βραβευμένοι με Νόμπελ Φυσικής
Κατηγορία:Γάλλοι νομπελίστες
Καρλ Φέρντιναντ Μπράουν

Ο **Καρλ Φέρντιναντ Μπράουν** (γερμ. *Karl Ferdinand Braun*, γενν. 6 Ιουνίου 1850, Φούλντα - απεβ. 20 Απριλίου 1918, Νέα Υόρκη) ήταν Γερμανός φυσικός, εφευρέτης και νομπελίστας φυσικής. Ο Μπράουν συνέβαλε σημαντικά στην ανάπτυξη της τεχνολογίας του ραδιοφώνου και της τηλεόρασης. Το 1909 μοιράστηκε με τον Γκουλιέλμο Μαρκόνι το βραβείο Νόμπελ Φυσικής.

## Βιογραφία
Ο Μπράουν γεννήθηκε στη Φούλντα της Γερμανίας και σπούδασε στο Πανεπιστήμιο του Μάρμπουργκ, και το 1872 πήρε το διδακτορικό του από το Πανεπιστήμιο του Βερολίνου. Έγινε διευθυντής του Ινστιτούτου Φυσικής και καθηγητής της Φυσικής στο Πανεπιστήμιο του Στρασβούργου το 1895.

Το 1897 κατασκεύασε τον πρώτο καθοδικό σωλήνα (*CRT*) που έλαβε το όνομά του (σωλήνας Braun) και το αντίστοιχο παλμοσκόπιο. Η τεχνολογία του καθοδικού σωλήνα άρχισε να αντικαθίσταται έναν αιώνα μετά, στις αρχές του 21<sup>ου</sup> αιώνα με τεχνολογίες επίπεδης οθόνης όπως LCD, LED και Plasma.

## Παραπομπές


## Διπλώματα ευρεσιτεχνίας
* 
* 

## Βιβλιογραφία
* K.F. Braun: "On the current conduction in metal sulphides (title translated from German into English)", Ann. Phys. Chem., 153 (1874), 556. (In German) An English translation can be found in "Semiconductor Devices: Pioneering Papers", edited by S.M. Sze, World Scientific, Singapore, 1991, pp.&nbsp;377-380.
* Keller, Peter A.: The cathode-ray tube: technology, history, and applications. New York: Palisades Press, 1991. ISBN 0-9631559-0-3.
* Keller, Peter A.: "The 100th Anniversary of the Cathode-Ray Tube," Information Display, Vol. 13, No. 10, 1997, pp.&nbsp;28-32.
* F. Kurylo: "Ferdinand Braun Leben und Wirken des Erfinders der Braunschen Röhre Nobelpreis 1909",   München: Moos Verlag, 1965.

Κατηγορία:Γερμανοί φυσικοί
Κατηγορία:Γερμανοί εφευρέτες
Κατηγορία:Βραβευμένοι με Νόμπελ Φυσικής
Κατηγορία:Γερμανοί νομπελίστες
Εύκρατη ζώνη

μικρογραφία|Εύκρατες ζώνες επισημασμένες με πράσινο χρώμα.
**Εύκρατη ζώνη** (*αγγλ.* Temperate zone) ονομάζεται η γεωγραφική ζώνη μεταξύ του Τροπικού του Καρκίνου και του αρκτικού κύκλου και η γεωγραφική ζώνη μεταξύ του Τροπικού του Αιγόκερου και του ανταρκτικού κύκλου. Κάθε μία από τις εύκρατες ζώνες της Γης βρίσκεται μεταξύ της πολικής και της τροπικής ζώνης του αντίστοιχου βόρειου-νότιου ημισφαιρίου (από 66°33' που αντιστοιχεί σε αρκτικό κύκλο έως 23°27' που αντιστοιχεί σε τροπικό κύκλο).

μικρογραφία|Το εύκρατο κλίμα επισημασμένο με πράσινο χρώμα
Το κλίμα στις περιοχές αυτών των ζωνών είναι συνήθως εύκρατο, ενώ υπάρχει και το μεσογειακό κλίμα. Η κλίση των ακτίνων του ήλιου (με μέσο όρο κοντά στις 45 μοίρες) είναι ισορροπημένη σε σχέση με τις άλλες δύο ζώνες, ώστε να μην είναι ούτε πολύ θερμές ούτε πολύ ψυχρές. Αυτές οι ζώνες εμφανίζουν το φαινόμενο των τεσσάρων εποχών, ενώ οι καιρικές συνθήκες δεν είναι πολύ έντονες ούτε οι μετεωρολογικές αλλαγές ξαφνικές. Το φαινόμενο των εποχών οφείλεται στο γεωγραφικό πλάτος, το οποίο εξασφαλίζει καθημερινή εναλλαγή μέρας και νύχτας, αλλά ταυτόχρονα και σημαντική περιοδική μεταβολή στη διάρκεια της ημέρας και της νύχτας με περίοδο ένα χρόνο.

Σε αυτή τη ζώνη εντοπίζονται φυτικές διαπλάσεις, όπως εύκρατα δάση, τάιγκες, δάση της βροχής, δάση αειθαλών και φυλλοβόλλων δένδρων, μεσογειακά δάση, βάλτοι, αλλά και στέπες και έρημοι. Η πανίδα σε αυτές τις περιοχές είναι εξίσου πλούσια.

Η ξηρά της βόρειας εύκρατης ζώνης είναι πολύ περισσότερη σε σχέση με τη ξηρά της νότιας εύκρατης ζώνης. Στη βόρεια εύκρατη ζώνη βρίσκονται οι Ηνωμένες Πολιτείες Αμερικής, ο Καναδάς εκτός των βόρειων νήσων, το βόρειο Μεξικό, η Ευρώπη εκτός της Λαπωνίας, η βόρεια Αφρική, η Μέση Ανατολή εκτός της νότιας Αραβικής χερσονήσου, η Σιβηρία εκτός της βόρειας, το Καζακστάν, η Μογγολία, η Κίνα, η Ιαπωνία, η βόρεια Ινδία, και οι γειτονικές περιοχές, ενώ περιλαμβάνει και τα βόρεια τμήματα του βόρειου ατλαντικού ωκεανού και του βόρειου ειρηνικού ωκεανού. Στη νότια εύκρατη ζώνη βρίσκονται η Χιλή, η Αργεντινή, η νότια Παραγουάη, η Ουρουγουάη, η νότια Αυστραλία, η Νότια Αφρική και η Νέα Ζηλανδία, ενώ περιλαμβάνει και τα νότια τμήματα του νότιου ατλαντικού ωκεανού, του νότιου ειρηνικού ωκεανού και του ινδικού ωκεανού.

Κατηγορία:Κλιματολογία
Λαζαρίνα Καρδίτσας

Η **Λαζαρίνα**είναι οικισμός της δημοτικής ενότητας του  δήμου Μουζακίου, της περιφερειακής ενότητας (τέως νομού) Καρδίτσας, στην περιφέρεια Θεσσαλίας, σύμφωνα με το πρόγραμμα Καλλικράτης.

## Γεωγραφικά - ιστορικά στοιχεία
Η Λαζαρίνα βρίσκεται στο βόρειο τμήμα του νομού, κοντά στον ποταμό Πάμισο, σε υψόμετρο 120 μέτρων. Απέχει περίπου 27 χιλιόμετρα βορειοδυτικά από την Καρδίτσα και 8 χιλιόμετρα βορειοανατολικά από το Μουζάκι (έδρα δήμου) ενώ γειτονεύει με την Μαγουλίτσα (ΝΑ.), το Μαυρομμάτι (ΝΔ.) και την Μουριά (ΒΔ.). Η ίδρυση του οικισμού της Λαζαρίνας ανάγεται στην Τουρκοκρατία. Λίγο πριν την ενσωμάτωση της Θεσσαλίας στην Ελλάδα το 1881, εκτάσεις της περιοχής περνούν στα χέρια του τραπεζίτη Χρηστάκη Ζωγράφου, ο οποίος χτίζει εκεί ο αρχοντικό του και αργότερα ένα καινοτόμο για την εποχή του ορυζοποιείο και ένα εργοστάσιο επεξεργασίας ζάχαρης.

## Διοικητικά - πληθυσμιακά στοιχεία
Ως οικισμός αναφέρεται επίσημα το 1833 στο ΦΕΚ 126Α-02/04/1883, μετά την ενσωμάτωση της Θεσσαλίας στο ΦΕΚ 126Α - 02/04/1883 όταν προσαρτήθηκε στον τότε δήμο Γόμφων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί την κοινότητα Λαζαρίνας που υπάγεται στη δημοτική ενότητα Μουζακιού του δήμου Μουζακιού και σύμφωνα με την απογραφή 2011 έχει πληθυσμό 435 κατοίκους.

### Απογραφές πληθυσμού

## Παραπομπές


 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Μουζακίου
Βίλχελμ Βιν

Ο **Βίλχελμ Βιν** (*Wilhelm Carl Werner Otto Fritz Franz Wien*, 13 Ιανουαρίου 1864 - 30 Αυγούστου 1928) ήταν Γερμανός φυσικός ο οποίος το 1893 χρησιμοποίησε θεωρίες για τη θερμότητα και τον ηλεκτρομαγνητισμό για να εξαγάγει τον φερώνυμο νόμο (Νόμος μετατόπισης του Βιν), ο οποίος υπολογίζει την εκπομπή ενός μέλανος σώματος σε οποιαδήποτε θερμοκρασία από την εκπομπή οποιασδήποτε θερμοκρασίας αναφοράς.

## Παραπομπές


Κατηγορία:Γερμανοί φυσικοί
Κατηγορία:Βραβευμένοι με Νόμπελ Φυσικής
Κατηγορία:Γερμανοί νομπελίστες
Κατηγορία:Φυσικοί του 19ου αιώνα
Νιλς Γκούσταφ Νταλέν

Ο **Νιλς Γκούσταφ Νταλέν** (30 Νοεμβρίου 1869 - 9 Δεκεμβρίου 1937) ήταν Σουηδός νομπελίστας και βιομήχανος, ο ιδρυτής της εταιρείας Άγκα και εφευρέτης της κουζίνας AGA και του φωτός Νταλέν το οποίο χρησιμοποιούνταν σε φάρους. Το 1912 βραβεύθηκε με το Νόμπελ Φυσικής «για την εφεύρεση των αυτόματων ρυθμιστών για το φωτισμό σε φάρους και σημαδούρες».

Ο Νταλέν γεννήθηκε στο Stenstorp, ένα μικρό χωριό στη Falkoping, Västra Götaland. Διαχειριζόταν το οικογενειακό αγρόκτημα, το οποίο επέκτεινε για να περιλαμβάνει έναν κήπο στην αγορά, εμπόρους σπόρων και των γαλακτοκομικών προϊόντων. Το 1912 εφηύρε έναν ελεγκτή λιπαρών για τον έλεγχο της ποιότητας του γάλατος το οποίο στάλθηκε στη Στοκχόλμη στον Gustaf de Laval, ο οποίος εντυπωσιάστηκε με τον αυτοδίδακτο Νταλέν και την εφεύρεση του και του πρότεινε να πάρει μια τεχνική εκπαίδευση. Στη συνέχεια εγινε δεκτός στο Chalmers University of Technology, όπου πήρε το μεταπτυχιακό του και ένα διδακτορικό στην έξοδο του το 1896. Ο Νταλέν ήταν περίπου ο ίδιος τύπου εφευρέτη με τον Gustaf de Laval, δεν φοβόταν να δοκιμάσει «αδύνατες» ιδέες, αλλά ο Νταλέν ήταν πολύ πιο προσεκτικός με τα οικονομικά της εταιρίας. Τα προϊόντα του θα έπρεπε να έχουν μια σταθερή θέση στην αγορά πριν από την εισαγωγή ενός νέου προϊόντος. Κατά τη διάρκεια της ζωής της η AGA ήταν μία από τις πλέον καινοτόμες επιχειρήσεις στη Σουηδία και πάραγε μια μεγάλη ποικιλία προϊόντων που μεγάλωνε κάθε χρόνο. Τέλος, στις αρχές της δεκαετίας του 1970 η AGA αναγκάστηκε να αλλάξει μεταξύ των προϊόντων και να επικεντρωθεί σε αέρια για βιομηχανική χρήση.

## Παραπομπές


Κατηγορία:Σουηδοί εφευρέτες
Κατηγορία:Σουηδοί μηχανικοί
Κατηγορία:Σουηδοί φυσικοί
Κατηγορία:Σουηδοί βιομήχανοι
Κατηγορία:Βραβευμένοι με Νόμπελ Φυσικής
Σαπωνίτης

Ο **σαπωνίτης** (αγγλ. saponite) είναι ένυδρο φυλλοπυριτικό ορυκτό που περιέχει νάτριο, ασβέστιο, μαγνήσιο και σίδηρο. Οφείλει το όνομά του στην ελληνική λέξη *σάπων* (σαπούνι), λόγω ομοιότητας σε αφή και αίσθηση.

## Εμφάνιση, παραγενέσεις
Αποτίθεται υδροθερμικά σε μεταλλοφόρες φλέβες, ενώ εμφανίζεται και υπό μορφή εγκλείστων σε βασάλτες. Σχηματίζεται επίσης σε σχισμές ασβεστοπυριτικών ορυκτών, μεταμορφωμένων ασβεστολίθων πλούσιων σε σίδηρο, σε αμφιβολίτες και σε σερπεντινίτες.

Ορυκτά με τα οποία σχετίζεται είναι ο χλωρίτης, το ορθόκλαστο, ο δολομίτης, ο ασβεστίτης, ο χαλαζίας και ο αυτοφυής χαλκός.

Απαντάται σε πάρα πολλά σημεία του πλανήτη. Σημαντικότερες είναι οι εμφανίσεις του στην Κορνουάλλη (Αγγλία), στη Σκωτία, την Τσεχία, τη Σιλεσία (Πολωνία), τις Πολιτείες Μινεσότα, Καλιφόρνια, Αριζόνα των ΗΠΑ και στο Οντάριο του Καναδά.

Στην Ελλάδα απαντάται στη νησίδα «Πλανήτης» του όρμου Πανόρμου της νήσου Τήνου εντός βασάλτη και στα μεταλλεία Λαυρίου Καμάριζα και Πλάκα (Αδάμη Νο. 2 και Πλάκα Νο. 80).

## Πηγές
*Handbook of Mineralogy
*Mindat.org
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

## Σημειώσεις


Κατηγορία:Ορυκτά του αργιλίου
Σαπωνιτης
Κατηγορία:Ορυκτά του μαγνησίου
Κατηγορία:Ορυκτά του νατρίου
Κατηγορία:Ορυκτά του πυριτίου
Κατηγορία:Ορυκτά του σιδήρου
Κατηγορία:Ένυδρα ορυκτά
Film (συγκρότημα)

Οι **Film** είναι ένα Ελληνικό συγκρότημα της ανεξάρτητης Αθηναϊκής σκηνής.

Βρίσκονται στο χώρο της μουσικής περισσότερα από 9 χρόνια και έχουν κυκλοφορήσει 4 album. To 2006 συμπεριλήφθηκαν σε ένα μεγάλο αφιέρωμα του Βρετανικού περιοδικού NME και χαρακτηρίστηκαν ως μία από τις μεγάλες ανερχόμενες Ευρωπαϊκές μπάντες.

Ο τελευταίος τους δίσκος με τίτλο "Persona" τους έδωσε την ευκαιρία να πειραματιστούν με νέους ήχους, μουσικούς, αλλά και τραγουδιστές.

Μέσα στο 2010 ήταν η μοναδική Ελληνική μπάντα, που συμμετείχε σε φεστιβάλ μουσικής στο εξωτερικό. Ύστερα από επιτυχείς εμφανίσεις σε Γερμανία, Δανία και Ισλανδία.

## Δισκογραφία

* 2003: No Luggage
* 2006: Angel B
* 2009: Persona
* 2014: Eclipse

## Εξωτερικοί σύνδεσμοι
* https://web.archive.org/web/20180831024658/https://filmband.gr/
* https://web.archive.org/web/20100510002745/http://www.postwave.gr/content/view/1447/19/
* http://www.mic.gr/cds.asp?id=29284
* http://www.mic.gr/cds.asp?id=23641
* https://web.archive.org/web/20110117120846/http://www.enjoy.gr/music/film/2297.html

Κατηγορία:Ελληνικά rock συγκροτήματα
Κιμπάπ

thumb|right|300px|Κιμπάπ
Το **Κιμπάπ** είναι ένα δημοφιλές γρήγορο φαγητό της Κορέας που φτιάχνεται από άσπρο ρύζι στον ατμό και διάφορα άλλα συστατικά. Το Κιμπάπ είναι τυλιγμένο από αποξηραμένα φύκια και σερβίρονται ζεστά σε μικρές φέτες. Το Κιμπάπ τρώγεται συχνά κατά τη διάρκεια πικ-νικ ή υπαίθριες εκδηλώσεις, είτε ως ένα ελαφρύ γεύμα. Είναι παρόμοιο με το Ιαπωνέζικο σούσι. 

## Συστατικά
Τα βασικά συστατικά του Κιμπάπ είναι το ρύζι, κρέας και άλλα πλούσια σε πρωτεΐνες συστατικά, καθώς και μια μεγάλη ποικιλία λαχανικών, ψητά ή φρέσκα. Παραδοσιακά, το ρύζι είναι ελαφρά καρυκευμένο με αλάτι και λάδι σουσαμιού. Λαχανικά συνήθως χρησιμοποιούνται: αγγούρια, σπανάκι, καρότα, και ντανμούτζι (Danmuji). Στο τέλος το Κιμπάπ κόβεται σε φέτες και σερβίρεται.

Κατηγορία:Κορεάτικη κουζίνα
Κατηγορία:Τρόφιμα με βάση το ρύζι
Μπουσάν

[thumb|300px|Μπουσάν: Ο επιβατηγός λιμένας και στο βάθος ο τερματικός σταθμός των [Εμπορευματοκιβώτιο|κοντέινερ]] 
Η **Μπουσάν** (Busan, Χάνγκουλ: 부산광역시) είναι η δεύτερη μεγαλύτερη πόλη της Νότιας Κορέας μετά τη Σεούλ με πληθυσμό περίπου 4,3 εκατομμύρια. Είναι το μεγαλύτερο λιμάνι στη Νότια Κορέα και το πέμπτο μεγαλύτερο λιμάνι στον κόσμο. Η πόλη βρίσκεται στην νότια άκρη της χερσονήσου της Κορέας. Οι πιο πυκνοδομημένες περιοχές της πόλης βρίσκονται σε μια σειρά από στενές κοιλάδες. 

Το Πουσάν χωρίζεται σε 15 μεγάλες διοικητικές περιφέρειες και μια ενιαία κομητεία, που μαζί στεγάζουν πληθυσμό περίπου 3,6 εκατομμυρίων κατοίκων. Η πλήρης μητροπολιτική περιοχή, η Νοτιοανατολική Ναυτική Βιομηχανική Περιφέρεια, έχει πληθυσμό περίπου 8 εκατομμυρίων.  Οι πιο πυκνοκατοικημένες περιοχές της πόλης βρίσκονται σε μια σειρά από στενές κοιλάδες μεταξύ των ποταμών Νακτόνγκ και Σουιεόνγκ, με βουνά που χωρίζουν τις περισσότερες περιοχές. Ο Νακτόνγκ είναι ο μεγαλύτερος ποταμός της Κορέας και η παραλία Χαεουντέ του Πουσάν είναι επίσης η μεγαλύτερη της χώρας.

Το Πουσάν είναι κέντρο διεθνών συνεδρίων, φιλοξενώντας την APEC το 2005. Είναι επίσης κέντρο αθλητικών τουρνουά στην Κορέα, έχοντας φιλοξενήσει τους Ασιατικούς Αγώνες του 2002 και το Παγκόσμιο Κύπελλο Ποδοσφαίρου 2002. Το 2005 η πόλη ανακοίνωσε επίσημα την προσφορά της να φιλοξενήσει το 2020 τους Ολυμπιακούς Αγώνες αλλά δεν επιλέχθηκε. Εκεί βρίσκεται το μεγαλύτερο πολυκατάστημα στον κόσμο , το Shinsegae Centum City.  Το Πουσάν προστέθηκε στο Δίκτυο Δημιουργικών Πόλεων της UNESCO ως «Πόλη του Κινηματογράφου» τον Δεκέμβριο του 2014.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Νότιας Κορέας
Κατηγορία:Λιμένες της Ασίας
Monrose

Οι **Monrose** είναι ένα γερμανικό γυναικείο συγκρότημα. Αποτελείται από την Mandy Capristo, Senna Gammour και την Bahar Kizil. Δημιουργήθηκαν από το γερμανικό Popstars το 2006. Οι Monrose έχουν μεγάλη επιτυχία μεταξύ άλλων σε Γερμανία, Ελβετία και Αυστρία. Επίσης είναι γνωστές και σε πολλά άλλα κράτη (Τουρκία, Πολωνία, Ολλανδία, Τσεχία κ.α.)

## Πρώτο album ''Temptation''

Το πρώτο τους album κυκλοφόρησε στις 8.12.2006 και αποτελείται από 12 τραγούδια. Ο συγκεκριμένος δίσκος πούλησε πάνω από ένα εκ. αντίτυπα. Ανέβηκε στην πρώτη θέση των charts σε Γερμανία, Ελβετία και Αυστρία! Από το album κυκλοφόρησαν επίσης 2 Single, το "Shame" (1η θέση στα charts σε Γερμανία, Ελβετία και Αυστρία, πούλησε πάνω από 1 εκ. αντίτυπα) και το "Even haven crise" (6η θέση στα charts).

## Δεύτερο  album ''Strictly Physical''

Το δεύτερο album κυκλοφόρησε στις 21.9.2007 και αποτελείται από 15 τραγούδια. Ο δίσκος πούλησε πάνω από μισό εκατομμύριο αντίτυπα και ήταν στη δεύτερη θέση στα γερμανικά, ελβετικά και αυστριακά charts. Από το album αυτό κυκλοφόρησαν 3 Single, το "Ηot summer" (1η θέση στα charts σε Γερμανία, Ελβετία και Αυστρία, πούλησε πάνω από 900 χιλιάδες αντίτυπα), το "Strictly Physical" (έφτασε στην 6η θέση των charts) και το "What you don't know" (επίσης έφτασε στην 6η θέση των charts).

## Τριτο album ''I Am''

Το τρίτο τους album κυκλοφόρησε ένα χρόνο μετά, στις 26.9.2008 και περιέχει 15 τραγούδια. Ο δίσκος αυτός πούλησε πάνω από 400 εκατομμύρια αντίτυπα και ήταν νούμερο 9 στα charts στη Γερμανία και νούμερο 10 σε Ελβετία και Αυστρία. Από το album αυτό κυκλοφόρησαν 3 single, το "Strike the mach" (νούμερο 10 στα charts), το "Hit N run" (15h θέση στα charts και to "Why not Us" (20η θέση στα charts).

## Τέταρτο album ''LadyLike''

Τα τέταρτο album αναμένεται να κυκλοφορήσει στις 11.6.2010 και θα περιλαμβάνει 12 τραγούδια. Το πρώτο single απ' το album αυτό "Like a Lady" κυκλοφόρησε στις 28.5.2010 και ήδη σημειώνει επιτυχία σε πολλές χώρες. Το δεύτερο "This is me" κυκλοφόρησε στις 27.9.2010.

## ALBUM

## SINGLΕS

## DVD's

## Θέσεις στα Chart

## Βραβεία

## Συναυλίες

## Εξωτερικοί σύνδεσμοι

*https://web.archive.org/web/20100426141001/http://www.monrose.de/
*https://web.archive.org/web/20120118075943/http://www.monrose-fanclub.net/V3/index.html
*http://www.Forum.Monrose1.de
*http://www.Monrose.4fans.net 
*http://www.Monrose-Family.de.tl
*https://web.archive.org/web/20160110225053/http://monrosefans.com/

Κατηγορία:Γερμανικά μουσικά συγκροτήματα
Κατηγορία:Μουσικά τρίο
Rosebleed

Οι **Rosebleed** ήταν ελληνικό ροκ συγκρότημα από την Αθήνα. Αποτελούνταν από τους: Βασίλη Αυγουστάκη (φωνητικά, κιθάρα), Αρθούρο Πεγή (κιθάρα), Δανάη Νίλσεν (synthesizers, φωνητικά), Ιωάννη Βουδούρη (ηλεκτρικό μπάσσο, φωνητικά) και Ορέστη Χατζηθεοδώρου (ντραμς).
## Βιογραφία
Οι Rosebleed ιδρύθηκαν στην Αθήνα το 2004. Το 2006, το συγκρότημα συμμετείχε στο φεστιβάλ Schoolwave, ενώ το 2007 συμμετείχε στον διαγωνισμό του Ωδείου «Φίλιππος Νάκας», όπου και κέρδισαν το πρώτο βραβείο, ένα συμβόλαιο με τη δισκογραφική εταιρία Sony BMG. Το 2008, το συγκρότημα έβγαλε τον πρώτο του δίσκο, το EP Stories, ενώ το τραγούδι "Until Next Time" σημείωσε μεγάλη επιτυχία.Την ίδια χρονιά, το συγκρότημα άνοιξε τις συναυλίες των Matisse και των Hooverphonic, ενώ συμμετείχε και στο Φεστιβάλ Rockwave.Τον Ιούλιο του 2009, οι Rosebleed άνοιξαν τη συναυλία του Κάρλος Σαντάνα στο ΟΑΚΑ. Τέλος, στις 16 Νοεμβρίου 2009, το συγκρότημα έβγαλε τον πρώτο του δίσκο με τίτλο "White Balloons", με τη συνεργασία του Φίλιππου Πλιάτσικα. Το καλοκαίρι του 2010, οι Rosebleed άνοιξαν την συναυλία των The Cranberries στο Θέατρο Βράχων. Στα τέλη του 2014 ανακοίνωσαν την διάλυσή τους, κυκλοφορώντας το τελευταίο τους EP, "Swan Songs".

## Δισκογραφία
# Stories (EP, 2008)
# White Balloons (2009)
# Swan Songs (2014)

## Παραπομπές


## Πηγές
# https://web.archive.org/web/20100311214945/http://www.jumpingfish.gr/Rosebleed
# https://web.archive.org/web/20100420005426/http://www.akouauto.gr/2009/08/rosebleed.html
# Συνέντευξη στο Hit Channel

Κατηγορία:Ελληνικά rock συγκροτήματα
Κατηγορία:Συγκροτήματα της εναλλακτικής ροκ
Διεθνής Γεωγραφική Ένωση

Η **Διεθνής Γεωγραφική Ένωση** (**ΔΓΕ**), (αγγλικά *International Geographical Union* **IGU**, και γαλλικά *Union Géographique Internationale* **UGI**) αποτελεί μία παγκόσμια επιστημονική ένωση, μη κυβερνητικού και μη κερδοσκοπικού χαρακτήρα, των γεωγράφων σχεδόν όλων των χωρών του κόσμου. Πριν την ίδρυσή της είχε προηγηθεί ένα Διεθνές Γεωγραφικό Συνέδριο στην Αμβέρσα το 1871. Μετά από διάφορες συνόδους του ίδιου φορέα θεσπίστηκε η ίδρυση μόνιμου οργανισμού με τον τίτλο "Διεθνής Γεωγραφική Ένωση" με έδρα τις Βρυξέλλες το 1922 υπό την αιγίδα του Πρίγκιπα Βοναπάρτη που ανέλαβε και πρώτος πρόεδρος.

Στην Ένωση αυτή συμμετέχουν σήμερα περίπου 90 χώρες μεταξύ των οποίων και η Ελλάδα. Τα μέλη-χώρες συμμετέχουν ισότιμα χωρίς καμία διάκριση φυλετική, θρησκευτική κ.λπ. και ανεξάρτητα του είδους του πολιτεύματος εκάστης. Στην Ένωση μπορούν να συμμετέχουν και επιτροπές χωρών μη μελών, ως παρατηρητές.

## Στόχοι
Σύμφωνα με το καταστατικό, (κεφάλαιο 1ο), κύριοι στόχοι της Ένωσης είναι οι ακόλουθοι επτά:
# Η προώθηση μελέτης γεωγραφικών προβλημάτων παγκόσμιας σημασίας
# Ο συντονισμός και η συνεργασία γεωγράφων σε σχετικές έρευνες.
# Η πρόβλεψη συνεργασίας των γεωγράφων με άλλους διεθνείς οργανισμούς
# Η διάδοση των γεωγραφικών δεδομένων, μελετών στις χώρες μέλη της Ένωσης
# Ο καθορισμός και προαγωγή διεθνών συναφών συνεδρίων, συμποσίων σεμιναρίων κ.λπ. στις χώρες των μελών.
# Η προώθηση της γεωγραφικής επιστήμης γενικά και
# Η προώθηση τυποποιημένων μεθόδων έρευνας, ονοματολογίας και γεωγραφικών συμβόλων.

## Όργανα
Κύρια όργανα της Ένωσης είναι 
# η "Γενική Συνέλευση" (των αντιπροσώπων των Χωρών μελών), που εκλέγει και τον Πρόεδρο και τους αντιπροέδρους τον Γ.Γ. της εκτελεστικής επιτροπής.
# η "Εκτελεστική Επιτροπή" που αποτελείται από 1 Πρόεδρο, τον προηγούμενο Πρόεδρο ως Πάρεδρο, με 8 Αντιπροέδρους, ένα Γ. Γ. και τον Ταμία και
# οι "Επιτροπές" και "Ομάδες Εργασιών" που αναλαμβάνουν το έργο των προτάσεων ή αποφάσεων των συνεδρίων της Ένωσης. Για κάθε χώρα υφίσταται ιδιαίτερη επιτροπή.

## Επίσημη γλώσσα
Επίσημες γλώσσες της Ένωσης είναι η αγγλική και η γαλλική όπως και φέρεται στο σύνθετο λογότυπο του οργανισμού IGU / UGI.

## Συνέδρια
Σύμφωνα με το κεφάλαιο 9 του καταστατικού κάθε 4 χρόνια διοργανώνεται Διεθνές Γεωγραφικό Συνέδριο, το τελευταίο έγινε το 2008. Μετά τη λήξη του κάθε συνεδρίου η οργανωτική επιτροπή υποβάλλει σχετική έκθεση στην Εκτελεστική Επιτροπή.

Εκτός των Διεθνών Συνεδρίων διοργανώνονται και πλήθος άλλων διασκέψεων με εθνικό χαρακτήρα σε διάφορες χώρες.

## Εξωτερικoί σύνδεσμοι
*International Geographical Union / Union Géographique Internationale

## Πηγές
*Εγκυκλοπαίδεια Πάπυρος Λαρούς Μπριτάννικα τομ.17ος, σελ.15.

Κατηγορία:Γεωγραφία
Γεωγραφική
Μετάλλιο «Για την επέτειο των 40 χρόνων της Νίκης στον Μεγάλο Πατριωτικό Πόλεμο 1941-1945»

Το **Μετάλλιο "Για την επέτειο των 40 χρόνων της Νίκης στον Μεγάλο Πατριωτικό Πόλεμο 1941-1945"** (ρωσ. Юбилейная медаль «Сорок лет Победы в Великой Отечественной войне 1941—1945 гг.») ήταν βραβείο της ΕΣΣΔ. Δημιουργήθηκε με διάταγμα του Προέδρου του Ανώτατου Σοβιέτ της ΕΣΣΔ, που εκδόθηκε στις 12 Απριλίου του 1985 για να τιμήσει την επέτειο των 40 χρόνων της Νίκης επί των Γερμανών στον Μ.Π.Π. 

## Απονομή

Το μετάλλιο απονεμόταν σε:

* Στρατιώτες και πολιτικούς, σε αντάρτες και παράνομες οργανώσεις για την συμμετοχή στις εχθροπραξίες κατά την διάρκεια του Μεγάλου Πατριωτικού Πολέμου. Σχετικά βραβεία είναι το Μετάλλιο "Για την νίκη επί της Γερμανίας στον Μεγάλο Πατριωτικό Πόλεμο" και το Μετάλλιο "Για την νίκη επί της Ιαπωνίας".
* Εργαζομένους που πρόσφεραν με το έργο τους στον Μεγάλο Πατριωτικό Πόλεμο. Σχετικά βραβεία είναι τα: Για την αξία της εργασίας στον Μεγάλο Πατριωτικό Πόλεμο 1941-1945, Μετάλλιο για την αξία της εργασίας, Μετάλλιο "Για την υπεράσπιση του Λένινγκραντ", Μετάλλιο "Για την υπεράσπιση της Μόσχας", Μετάλλιο "Για την υπεράσπιση της Οδησσού", Μετάλλιο "Για την υπεράσπιση της Σεβαστούπολης", Μετάλλιο "Για την υπεράσπιση του Στάλινγκραντ", Μετάλλιο "Για την υπεράσπιση του Κιέβου", Μετάλλιο "Για την υπεράσπιση του Καύκασου", Μετάλλιο "Για την υπεράσπιση της Σοβιετικής Αρτκικής".

Κατηγορία:1985
Επετειος των 40 χρόνων της Νίκης στον Μεγάλο Πατριωτικό Πόλεμο 1941-1945|
Τομ και Τζέρι

Το ***Τομ και Τζέρι*** είναι αμερικανικό franchise και σειρά κινουμένων σχεδίων μικρού μήκους που δημιουργήθηκε για το σινεμά από τους Γουίλιαμ Χάνα (αγγλ. William Hanna) και Τζόζεφ Μπάρμπερα (αγγλ. Joseph Barbera). Θέμα της είναι η αντιπαλότητα μεταξύ του γάτου Τομ και του ποντικιού Τζέρι, των οποίων οι καταδιώξεις και μάχες συχνά εμπλέκουν κωμική βία. Οι Χάννα και Μπάρμπερα έγραψαν και σκηνοθέτησαν εκατόν δεκατέσσερα επεισόδια μεταξύ 1940 και 1958 στο στούντιο Metro-Goldwyn-Mayer στην Καλιφόρνια. Η αρχική σειρά έχει κερδίσει επτά φορές το Όσκαρ Καλύτερου Φιλμ Μικρής διάρκειας (κινούμενα σχέδια), έχοντας μαζί με τα Silly Symphonies της εταιρίας παραγωγής Ουώλτ Ντίσνεϋ, τα περισσότερα Όσκαρ για ταινία κινουμένων σχεδίων. Οι Τομ και Τζέρι έχουν ένα παγκόσμιο κοινό που αποτελείται από μικρούς και μεγάλους, και θεωρείται ως μία από τις πιο διάσημες και μακροβιότερες αντιπαλότητες στον αμερικάνικο κινηματογράφο.

## Βραβεύσεις και υποψηφιότητες
Οι ακόλουθοι τίτλοι απέσπασαν Βραβείο Όσκαρ στην κατηγορία Καλύτερο Θέμα Μικρού Μήκους (Καρτούν):

* 1943: *The Yankee Doodle Mouse*
* 1944: *Mouse Trouble*
* 1945: *Quiet Please!*
* 1946: *The Cat Concerto*
* 1948: *The Little Orphan*
* 1952: *The Two Mouseketeers*
* 1953: *Johann Mouse*

Οι ακόλουθοι τίτλοι  ήταν υποψήφιοι για Βραβείο Όσκαρ στην κατηγορία Καλύτερο Θέμα Μικρού Μήκους: Καρτούν, αλλά δεν κέρδισαν:

* 1940: *Puss Gets the Boot*
* 1941: *The Night Before Christmas*
* 1947: *Dr. Jekyll and Mr. Mouse*
* 1949: *Hatch Up Your Troubles*
* 1950: *Jerry's Cousin*
* 1954: *Touché, Pussy Cat!*

## Μέσα

### Τηλεοπτικές σειρές

### Ταινίες
**[[Τομ και Τζέρι: Η Ταινία]]* (1992)
**[[Τομ και Τζέρι: Το Μαγικό Δαχτυλίδι]]* (2002)
**[[Τομ και Τζέρι στο Διάστημα]]* (2005)
**[[Τομ και Τζέρι: Γρήγοροι και Μαλλιαροί]]* (2005)
**[[Τομ και Τζέρι εναντίον Πειρατών]]* (2006)
**[[Τομ και Τζέρι: Η Ιστορία του Καρυοθραύστη]]* (2007)
**[[Ο Τομ και ο Τζέρι συναντούν τον Σέρλοκ Χολμς]]* (2010)
**[[Τομ και Τζέρι: Ο Μάγος του Οζ]]* (2011)
**[[Τομ και Τζέρι: Ο Ρομπέν των Δασών και ο Γενναίος Ποντικός του]]* (2012)
**[[Τομ και Τζέρι: Η Περιπέτεια με τον Γίγαντα]]* (2013)
**[[Τομ και Τζέρι: Ο Χαμένος Δράκος]]* (2014)
**[[Τομ και Τζέρι: Αποστολή Κατασκοπείας]]* (2015)
**[[Τομ και Τζέρι: Επιστροφή στο Οζ]]* (2016)
**[[Τομ και Τζέρι: Ο Γουίλι Γουόνκα και το Εργοστάσιο Σοκολάτας]]* (2017)
**[[Tom & Jerry]]* (2021)
**[[Τομ και Τζέρι: Η Απαγορευμένη Πυξίδα]]* (2025)

### Μιούζικαλ
* *[[Tom and Jerry: Purr-Chance to Dream]]* (2019)

### Βιντεοπαιχνίδια
* *[[Tom and Jerry in War of the Whiskers]]* (2002)

### Soundtrack
* *[[Tom and Jerry & Tex Avery Too!]]* (2006)

## Παραπομπές


## Εξωτερικοί σύνδεσμοι
* 


Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές κινουμένων σχεδίων
Κατηγορία:Τηλεοπτικές σειρές της Warner Bros. Television
Κατηγορία:Κωμικές σειρές ταινιών
Κατηγορία:Σειρές ταινιών κινουμένων σχεδίων
Κατηγορία:Ταινίες παραγωγής Metro-Goldwyn-Mayer
Σιβιτανίδειος Δημόσια Σχολή Τεχνών και Επαγγελμάτων

Η **Σιβιτανίδειος Δημόσια Σχολή Τεχνών και Επαγγελμάτων** (ΣΔΣΤΕ) είναι νομικό πρόσωπο δημόσιου δικαίου (ΝΠΔΔ) με έδρα την Καλλιθέα Αττικής και συνεχίζει να παρέχει μέση και κατώτερη τεχνική εκπαίδευση συντηρούμενη από το κληροδότημα του Βασιλείου Σιβιτανίδη και υπό την εποπτεία του Υπουργείου Παιδείας. Στη Σιβιτανίδειο λειτουργούν τομείς μηχανολογίας, ηλεκτρολογίας, ηλεκτρονικής, δομικών έργων κ.ά.

Ιδρύθηκε στην Καλλιθέα το 1927 με τη διαθήκη του Βασιλείου Σιβιτανίδη, μεγαλοεπιχειρηματία και ευεργέτη από την Αλεξάνδρεια της Αιγύπτου (1830–1921). Αρχικά λειτούργησε με πέντε ειδικότητες οι οποίες στη συνέχεια αυξήθηκαν. Στις αρχές της δεκαετίας του '50 πελάτες της Σχολής ήταν η Πάντειος Σχολή, το ΠΙΚΠΑ, το Υπουργείο Οικονομικών, Βιομηχανίας, Εθνικής Άμυνας κ.ά. για εργασίες ξυλουργικές, μηχανουργικές κ.λπ. Στα μέσα της δεκαετίας αυτής 1.000 περίπου μαθητές φοιτούσαν στα τμήματα της Σιβιτανιδείου σε διάφορες ειδικότητες.

Στα πλαίσια της Σχολής λειτουργούν και Ινστιτούτο Επαγγελματικής Κατάρτισης (ΙΕΚ) και Κέντρο Δια Βίου Μάθησης Επιπέδου 2 (ΚΕΔΙΒΙΜ2). Μέχρι το σχολικό έτος 2008–2009 υπήρχε και Γενικό Λύκειο (ΓΕΛ), ενώ από το σχολικό έτος 2012–2013 λειτουργεί το 1ο Επαγγελματικό Λύκειο (1ο ΕΠΑΛ) στους τομείς της Υγείας και Πρόνοιας, Γεωπονίας, τροφίμων και περιβάλλοντος καθώς και στον τομέα της πληροφορικής.

## Παραπομπές


## Εξωτερικοί σύνδεσμοι
*

Σιβιτανιδειος
Κατηγορία:Καλλιθέα Αττικής
Δεσποτισμός

Ο **Δεσποτισμός** είναι μία μορφή διακυβέρνησης στην οποία μία ενιαία οντότητα κυβερνά με απόλυτη εξουσία. Η εν λόγω οντότητα μπορεί να είναι ένα άτομο, όπως σε μία απολυταρχία, ή μπορεί να είναι μία ομάδα, όπως σε μία ολιγαρχία. Ο ίδιος ο Δεσποτισμός σημαίνει να "κυβερνάς με τον τρόπο ενός δεσπότη", και δεν θα έπρεπε να συγχέεται με την πραγματική και μοναδική θέση του 'Δεσπότη'.

Ο **Δεσπότης** προέρχεται από το Ελληνικό *δεσπότες*, το οποίο περίπου σημαίνει "αφέντης" ή "ένας με δύναμη", και χρησιμοποιήθηκε για να μεταφράσει μια ευρεία ποικιλία τίτλων και θέσεων.  Χρησιμοποιήθκε για να περιγράψει την απεριόριστη δύναμη και εξουσία των Φαραώ της Αιγύπτου, χρησιμοποιήθηκε στην Βυζαντινή αυλή ως τίτλος ευγενείας, χρησιμοποιήθηκε από τους κυβερνήτες  υποτελών στο Βυζάντιο κρατών και υιοθετήθηκε ως ένας τίτλος Βυζαντινών Αυτοκρατόρων. Έτσι, ο δεσπότης βρίσκεται να έχει διαφορετικά νοήματα και ερμηνείες σε διάφορες περιόδους της ιστορίας, και δεν μπορεί να εκφρασθεί από έναν απλό ορισμό.  Αυτό είναι παρόμοιο με άλλους Ελληνικούς τίτλους του *[[Βασιλεύς|Βασιλέα]]* και του *[[Αυτοκράτωρ|Αυτοκράτορα]]*, οι οποίοι, μαζί με τον *Δεσπότη*, έχουν χρησιμοποιηθεί για να περιγράψουν σε διαφορετικές εποχές καθετί από έναν οπλαρχηγό, ως έναν απλό κυβερνήτη, έως έναν βασιλιά ή έναν αυτοκράτορα.

Στην καθομιλουμένη, ο 'δεσπότης' έχει εφαρμοσθεί υποτιμητικά για ένα πρόσωπο, συγκεκριμένα έναν αρχηγό κράτους ή κυβέρνησης, που καταχράται την δύναμη και την εξουσία του στο λαό. Με αυτή την έννοια, μπορεί να έχει ανέλθει και ως "*[[τύραννος]]*". Συναφής έννοια έχει εξελιχτεί να είναι και ο δικτάτορας, αν και οι όροι "δεσπότης" και "τύραννος" τείνουν να δίνουν έμφαση στην σκληρότητα και ίσως την ευχαρίστηση που προέρχεται από αυτή, ενώ ο όρος "δικτάτορας" σε περισσότερη βιαιότητα και άδικη εφαρμογή του νόμου.

## Δείτε επίσης
*Δικτατορία
*Φωτισμένος δεσπότης
*Ολιγαρχία
*Μοναρχία
*Τυραννία

## Αναφορές


## Εξωτερικοί σύνδεσμοι
*''Dictionary of the History of Ideas'': despotism


Κατηγορία:Αποικιοκρατία
Κατηγορία:Ολιγαρχία
Φερμπερίτης

Ο **φερμπερίτης** () είναι βολφραμικό ορυκτό του σιδήρου. Το όνομά του αποδόθηκε το 1863 προς τιμήν του Γερμανού συλλέκτη ορυκτών και ερασιτέχνη ορυκτολόγου Μόριτς Ρούντολφ Φέρμπερ (Moritz Rudolph Ferber, 1805-1875).

## Εμφάνιση, παραγενέσεις
Ο φερμπερίτης απαντάται σε υδροθερμικές φλέβες υψηλών θερμοκρασιών, σε γρανιτικούς πηγματίτες ή εντός "greisen". Ενίοτε συναντάται και σε αλλούβιες αποθέσεις.

Ορυκτά με τα οποία σχετίζεται είναι ο σεελίτης, το τοπάζιο, ο φθορίτης, ο μαρκασίτης, ο σιδηροπυρίτης, ο αιματίτης και οι άστριοι.

Σχηματίζει παραμικτική σειρά με τον χυμπνερίτη (MnWO4) ενώ ενίοτε εμφανίζει ασθενείς μαγνητικές ιδιότητες. Τα ενδιάμεσα μέλη φέρονται με την ονομασία βολφραμίτης.

Εμφανίζεται σε πολυάριθμα σημεία της Γης, όχι όμως σε εκμεταλλεύσιμες ποσότητες παντού. Αξιοσημείωτες εμφανίσεις του είναι στην Πορτογαλία (Panasqueira), στην Ισπανία (Αλμερία), στην Κορνουάλλη (Αγγλία) στη Σαξωνία (μεγάλοι κρύσταλλοι) και άλλες περιοχές της Γερμανίας, στη Γαλλία, στο Περού, στη Βολιβία, την Ουγκάντα, την Κίνα, τη Νότια Κορέα και τις Πολιτείες Κολοράντο, Άινταχο, Νέο Μεξικό και Καλιφόρνια των ΗΠΑ.

Δεν έχει αναφερθεί ύπαρξή του στην Ελλάδα.

## Πηγές
* Handbook of Mineralogy 
*Mindat.org
*Galleries.com 
*Webmineral.com

## Δείτε επίσης
* Κατάλογος ορυκτών

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0395511372

## Σημειώσεις


Φερμπεριτης
Κατηγορία:Ορυκτά του σιδήρου
Κατηγορία:Μονοκλινή ορυκτά
Σούνγκνιουνγκ

thumb|Γαβάθα με σούνγκνιουνγκ
Το **Σούνγκνιουνγκ** είναι ποτό που φτιάχνεται από ρύζι που έχει μείνει μετά από ένα γεύμα. Το Sungnyung προέρχεται από το κινεζικό *suknaeng*.

## Αλμυρή κουλτούρα τροφίμων

Τα Κορεάτικα τρόφιμα έχουν αλμυρή γεύση. Στα παλιά χρόνια, οι ηλικιωμένοι ύστερα από το γεύμα τους έπαιρναν το ρύζι που είχε μείνει στην κατσαρόλα και το έβραζαν με νερό και έπιναν το σούνγκνιουνγκ μετά τα γεύματα. 

## Πέψη

Τα περισσότερα από τα θρεπτικά συστατικά του σούνγκνιουνγκ είναι παρόμοια με αυτά του ρυζιού. Τα συστατικά που περιέχονται στο σούνγκνιουνγκ περιέχουν υδατάνθρακες, σακχαρόζη και πολυσακχαρίτες.

Κατηγορία:Μη αλκοολούχα ποτά
Κατηγορία:Κορεάτικη κουζίνα
390 Άλμα

Η **Άλμα (Alma)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,39. Ανακαλύφθηκε το 1894 από τον Γάλλο αστρονόμο Γκυγιώμ Μπιγκουρντάν, που παρατηρούσε από το Παρίσι, και πήρε το όνομά της από τον μικρό ποταμό Άλμα της Κριμαίας, γνωστό από την ομώνυμη μάχη του Πολέμου της Κριμαίας. Υπήρξε ο μοναδικός αστεροειδής που ανεκάλυψε ο συγκεκριμένος αστρονόμος. Ανήκει στην Οικογένεια αστεροειδών της Ευνομίας.

## Φυσικά χαρακτηριστικά
Η διάμετρος της Άλμας υπολογίσθηκε σε 23,7 χιλιόμετρα (από δεδομένα του IRAS), ενώ η μάζα της εκτιμάται σε 14 ως 20 τρισεκατομμύρια τόνους για μέση πυκνότητα 2 και 2,7 gr/cm³ αντιστοίχως. Ο φασματικός τύπος της είναι **S** (λιθώδης), ενώ το άλβεδό της είναι 0,219 (από δεδομένα του IRAS). Η Άλμα περιστρέφεται γύρω από τον εαυτό της μία φορά κάθε 3 ώρες και 45 λεπτά, μία αρκετά γρήγορη περιστροφή. Η μέση θερμοκρασία στην επιφάνειά της εκτιμάται σε 105 ως 110 περίπου βαθμούς Κελσίου κάτω από το μηδέν, αλλά η μέγιστη στο περιήλιο μπορεί να φθάσει και τους -23 βαθμούς Κελσίου.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αλμα
391 Ίνγκεμποργκ

Η **Ίνγκεμποργκ (Ingeborg)** είναι αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 10,1. Ανακαλύφθηκε το 1894 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη. Καθώς η τροχιά της είναι πολύ έκκεντρη, κατά το περιήλιο η `Ινγκεμποργκ βρίσκεται πιο κοντά στον `Ηλιο από ό,τι ο πλανήτης `Αρης (Mars crosser).

## Φυσικά χαρακτηριστικά
Οι διαστάσεις της Ίνγκεμποργκ εκτιμώνται σε 20 ως 50 χιλιόμετρα, ενώ η μάζα της σε πάνω από 8,5 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι **S** (λιθώδης), ενώ το άλβεδό της είναι 0,180. Η Ίνγκεμποργκ περιστρέφεται γύρω από τον εαυτό της μία φορά κάθε 26 ώρες και 23,5 λεπτά, μία αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 95 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα
*  Η Ίνγκεμποργκ στο ''AstDys'' του Πανεπιστημίου της Πίζας

Ινγκεμποργκ
Τηλέμαχος Χυτήρης

Ο **Τηλέμαχος Χυτήρης** (Κουραμάδες Κέρκυρας, 30 Αυγούστου 1945) είναι Έλληνας πολιτικός και ποιητής.

## Βιογραφικό
Ο Τηλέμαχος Χυτήρης γεννήθηκε το 1945 στους Κουραμάδες Κέρκυρας. Ο πατέρας του, Γεράσιμος Χυτήρης υπήρξε γνωστός λόγιος του νησιού με πλούσιο συγγραφικό, ιστορικό, κοινωνιολογικό και λογοτεχνικό έργο. Σπούδασε στην Ιταλία. Είναι πτυχιούχος Φιλοσοφίας του Πανεπιστημίου της Φλωρεντίας και Γεωπονίας του Πανεπιστημίου της Πίζας. Μέλος της Δημοκρατικής Νεολαίας Λαμπράκη, συμμετείχε ενεργά στο φοιτητικό κίνημα (1965-1970) και στον αντιδικτατορικό αγώνα (1967-1974).

Στη Φλωρεντία συνάντησε για πρώτη φορά την τραγουδίστρια Μαρία Φαραντούρη, την οποία παντρεύτηκε αργότερα και με την οποία απέκτησε έναν γιο, τον Στέφανο, το 1985.

Το 1979-1981 διηύθυνε την πολιτιστική έκδοση «Χρονικό». Διετέλεσε σύμβουλος Τύπου της ελληνικής πρεσβείας στο Βουκουρέστι (1981-1984) και στο Λονδίνο (1984-1987) και ειδικός γραμματέας στο υπουργείο Προεδρίας της Κυβερνήσεως (1987-1989).

Το 1989 ο Πρόεδρος του ΠΑΣΟΚ, Ανδρέας Παπανδρέου, τον ορίζει εκπρόσωπό του στα ΜΜΕ. Έκτοτε, ο Τηλέμαχος Χυτήρης παραμένει στενός συνεργάτης του Ανδρέα Παπανδρέου έως τις τελευταίες στιγμές της ζωής του (1996). Μέλος της Κ.Ε. του ΠΑΣΟΚ από το 1990.

Υπήρξε υπεύθυνος Πολιτισμού, Αθλητισμού και ΜΜΕ του Κοινοβουλευτικού Συμβουλίου του ΠΑΣΟΚ και σήμερα μέλος του Εθνικού Συμβουλίου και Πολιτικός Εκπρόσωπος Επικρατείας του ΠΑΣΟΚ. Το 1993 εκλέγεται βουλευτής Β΄ Αθηνών.

Στην τελευταία κυβέρνηση του Ανδρέα Παπανδρέου διετέλεσε υφυπουργός Προεδρίας, υφυπουργός Τύπου, υπουργός Τύπου και ΜΜΕ και κυβερνητικός εκπρόσωπος από το 1993 έως το 1996. Στις εκλογές του 1996 επανεκλέγεται βουλευτής Β΄ Αθηνών. Στις εκλογές του 2000 εκλέγεται και πάλι βουλευτής Β΄ Αθηνών και αναλαμβάνει υφυπουργός Τύπου και ΜΜΕ, εκπρόσωπος της Διυπουργικής Επιτροπής για την Ολυμπιάδα του 2004 και συντονιστής για τα θέματα Επικοινωνίας του πρωθυπουργού στην κυβέρνηση του Κώστα Σημίτη. 

Στις εκλογές του 2004, 2007 και 2009 επανεκλέγεται βουλευτής Β΄ Αθηνών. Το 2010 τοποθετήθηκε αναπληρωτής υπουργός Πολιτισμού αρμόδιος για θέματα ΜΜΕ, έως το 2011.

## Εργογραφία
**Ποιητικές Συλλογές**
* Ποιήματα εκ προμελέτης (1968-1972)
* Θέμα (1972-1977)
* Τόποι Νέοι (1982-1984)
* Σαν Να Συνέβη (1984-1986)
* Καλοκαίρι (2001)
* Κίτρινη Σκόνη (2006)

## Βιβλιογραφία
* Πάνος Καπώνης:*Πρόσωπα στην ομίχλη* [δοκίμια], "Ποίηση & Πολιτική" σελ.209, εκδόσεις Απόπειρα, Αθήνα 2012.
* Πάνος Καπώνης : "Τηλέμαχος Χυτήρης", μονογραφία στην σειρά των εκδόσεων Γκοβόστη "Η Γενιά του '70", Αθήνα 2023. 

## Παραπομπές


Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υπουργοί Τύπου και Μέσων Μαζικής Ενημέρωσης
Κατηγορία:Έλληνες υφυπουργοί Προεδρίας
Κατηγορία:Έλληνες αναπληρωτές υπουργοί Πολιτισμού και Τουρισμού
Κατηγορία:Έλληνες ποιητές
Κατηγορία:Νεοέλληνες ποιητές
Μετάλλιο «Για την υπεράσπιση του Στάλινγκραντ»

Το **Μετάλλιο «Για την υπεράσπιση του Στάλινγκραντ»** (ρωσ. Медаль «За оборону Сталинграда») ήταν ένα βραβείο της ΕΣΣΔ. Δημιουργήθηκε στις 22 Δεκεμβρίου του 1942, με το διάταγμα του Ανώτατου Σοβιέτ της ΕΣΣΔ. Δημιουργήθηκε για να τιμήσει τους ήρωες της Μάχης του Στάλινγκραντ.

## Απονομή

Το Μετάλλιο «Για την υπεράσπιση του Στάλινγκραντ» απονεμόταν σε στρατιώτες του Κόκκινου Στρατού, του Πολεμικού Ναυτικού της ΕΣΣΔ, του NKVD καθώς και άμαχου πληθυσμού που έλαβε μέρος στην άμυνα του Στάλινγκραντ. Θεωρείται ότι η άμυνα του Στάλινγκραντ διάρκεσε από τις 12 Ιουλίου 1942 μέχρι τις 19 Νοεμβρίου 1942. Συνολικά είχαν γίνει **759.560** απονομές του βραβείου.

## Παραπομπές


Κατηγορία:Όμπλαστ του Βολγκογκράντ
Υπερασπιση του Σταλινγκραντ
Ευρεία εκκλησία

Η **Ευρεία εκκλησία** είναι ένας όρος που αναφέρεται στην ελευθερόφρονα τάση της Εκκλησίας της Αγγλίας, συγκεκριμένα, και στον Αγγλικανισμό, γενικά. Ο όρος χρησιμοποιείται συχνά από λαϊκές πολιτικές οργανώσεις, σημαίνοντας ότι περιβάλλουν μια ευρεία κλίμακα απόψεων.

Μετά τους όρους Άνω εκκλησία και Κάτω εκκλησία ήρθε να διαχωρίσει την τάση προς την λειτουργικότητα και τον Αγγλοκαθολικισμό στην μία πλευρά και τον Ευαγγελικαλισμό στην άλλη, και εκείνους τους Αγγλικανούς που ανέχονταν τις πολλαπλές εκκλησιαστικές μορφές, και που αναφέρονται ως "ευρείς." 

## Άλλη Βιβλιογραφία
*Cornish, F. W. (1910) *The English Church in the Nineteenth Century*. 2 vols. London: Macmillan (particularly relevant are: vol. 1. pp.&nbsp;186–96, 299-316; vol. 2, pp.&nbsp;201–44)
*Cross, F. L. (ed.) (1957) *The Oxford Dictionary of the Christian Church*. London: Oxford U. P.; Broad Church, p.&nbsp;199

Κατηγορία:Αγγλικανισμός
Μετάλλιο «Για την υπεράσπιση της Σεβαστούπολης»

Το **Μετάλλιο «Για την υπεράσπιση της Σεβαστούπολης»** (ρωσ. Медаль «За оборону Севастополя») ήταν ένα βραβείο της ΕΣΣΔ. Δημιουργήθηκε στις 22 Δεκεμβρίου 1942, με διάταγμα του Προέδρου του Ανώτατου Σοβιέτ της ΕΣΣΔ. Δημιουργήθηκε για να τιμήσει τους ήρωες της Πολιορκίας της Σεβαστούπολης.

## Απονομή

Το Μετάλλιο «Για την υπεράσπιση της Σεβαστούπολης» απονέμεται σε στρατιώτες του Κόκκινου Στρατού, του Πολεμικού Ναυτικού της ΕΣΣΔ, του NKVD καθώς και στους άμαχους που συμμετείχαν στην άμυνα της Σεβαστούπολης (30 Οκτωβρίου 1941 &ndash; 4 Ιουλίου 1942) Συνολικά έγιναν **52.540** απονομές.

Κατηγορία:Ιστορία της Κριμαίας
Υπερασπιση της Σεβαστουπολης
Βαλεντινίτης

Ο **βαλεντινίτης** (αγγλ. valentinite) είναι ορυκτό οξείδιο του αντιμονίου. Ονομάστηκε έτσι προς τιμήν του Γερμανού αλχημιστή Basilius Valentinus (1394; - ;), ο οποίος ήταν ο πρώτος που περιέγραψε τις ιδιότητες του αντιμονίου.. Μία άλλη ονομασία για το ορυκτό, ιδίως παλαιότερα, είναι **αντιμονιακή ώχρα**.

## Εμφάνιση, παραγενέσεις
Σχηματίζεται ως προϊόν εξαλλοίωσης στις ζώνες οξείδωσης υδροθερμικά σχηματισμένων αντιμονιούχων ορυκτών. Ορυκτά με τα οποία σχετίζεται είναι ο αντιμονίτης, το αυτοφυές αντιμόνιο, ο στιμπικονίτης, ο τετραεδρίτης, ο κερμεσίτης και ο αρσενολίτης.

Απαντάται σε αρκετά σημεία της Γης. Αξιοσημείωτες εμφανίσεις του είναι στη Γαλλία (περιοχή Ιζέρ), το Φράιμπεργκ της Σαξωνίας (Γερμανία). Μεγάλοι κρύσταλλοι στο Pribram της Τσεχίας. Επίσης στη Σλοβακία, τη Ρουμανία, την Τοσκάνη της Ιταλίας, την Κορνουάλλη στην Αγγλία, την Αλγερία, τη Ζιμπάμπουε, το Μεξικό, τη Βολιβία, το Κεμπέκ του Καναδά, την Κίνα, την Κιργιζία και σχεδόν όλες τις δυτικές Πολιτείες των ΗΠΑ.

Στην Ελλάδα ανευρίσκεται στα μεταλλεία Λαυρίου (ορυχείο Πλάκας Νο 80).

## Πηγές
* Handbook of Mineralogy
* Mindat.org
* Webmineral.com

## Δείτε επίσης
* Κατάλογος ορυκτών
* Κατάλογος ορυκτών των μεταλλείων Λαυρίου

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0-395-51137-2

## Σημειώσεις


Βαλεντινιτης
Σουλενμπεργκίτης

Ο **σουλενμπεργκίτης** (αγγλ. schulenbergite) είναι ένυδρο θειικό ορυκτό του χαλκού και του ψευδαργύρου. Οφείλει το όνομά του στην τοποθεσία *Oberschulenberg* των ορέων Χαρτς στη Γερμανία, όπου και αποτελεί χαρακτηριστικό ορυκτό (type locality, TL).

## Εμφάνιση, παραγενέσεις
Είναι σχετικά σπάνιο δευτερογενές ορυκτό, που εμφανίζεται στις ζώνες οξείδωσης χαλκούχων -  ψευδαργυρούχων υδροθερμικών αποθέσεων, συνηθέστερα εμφανιζόμενο σε μεταλλευτικά απορρίμματα.

Ορυκτά με τα οποία σχετίζεται είναι ο ναμουβίτης, ο βροσαντίτης, ο ποσνιακίτης, ο κτενασίτης, ο σερπιερίτης, ο λιναρίτης, ο μαλαχίτης, ο κερουσίτης, ο ημιμορφίτης, ο σμιθσονίτης, η γύψος, ο χαλκοπυρίτης, ο σφαλερίτης και ο χαλαζίας.

Απαντάται στη Γερμανία (όρη Χαρτς, Ρηνανία-Βεστφαλία, Έσση, Ρηνανία - Παλατινάτο και άλλες περιοχές), στη Γαλλία (περιοχή Cap-Garonne), στη Μεγάλη Βρετανία (Κάμπρια, Κορνουάλλη, Ουαλλία), στην Αυστρία (Στυρία), στη Νέα Νότια Ουαλία της Αυστραλίας, στην Ιαπωνία και στην Πολιτεία Γιούτα των ΗΠΑ.

Στην Ελλάδα ανευρίσκεται στα μεταλλεία Λαυρίου (Ιλάριον Νο 50, Ζαν-Μπατίστ, Σερπιέρη, Σούνιο (ορυχείο Νο 6) και στην παραλία Θορικού εντός των μεταλλευτικών απορριμμάτων.

## Πηγές
*Handbook of Mineralogy
*Mindat.org
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

## Σημειώσεις


Σουλενμπεργκιτης
Κατηγορία:Ορυκτά του χαλκού
Κατηγορία:Ορυκτά του ψευδαργύρου
Κατηγορία:Ένυδρα ορυκτά
Ρουμελί Χισάρ

To **Ρούμελι Χισάρ** (τουρκικά: *Rumeli Hisar*, μτφ. «Κάστρο της Ρούμελης») χτίστηκε μεταξύ του 1451 και του 1452 από τον σουλτάνο της Οθωμανικής Αυτοκρατορίας Μωάμεθ Β' τον Πορθητή και διαδραμάτισε σημαντικό ιστορικό ρόλο στο γεγονός της κατάκτησης της Κωνσταντινούπολης που ακολούθησε το επόμενο έτος. Μαζί με το παλαιότερης κατασκευής (1393 - 1394) Αναντολού Χισάρ, χρησιμοποιήθηκε για τον έλεγχο του περάσματος μεταξύ της Μαύρης Θάλασσας και της Θάλασσας του Μαρμαρά. Το κάστρο βρίσκεται στο στενότερο σημείο του Βοσπόρου, επί της ευρωπαϊκής πλευράς της Κωνσταντινούπολης και ειδικότερα στην περιοχή Σαριγιέρ, κάτω από την περιοχή του παλαιού κολεγίου Ρόμπερτ (σήμερα Πανεπιστήμιο του Βοσπόρου).  

Η κατασκευή του ολοκληρώθηκε τον Ιούνιο-Ιούλιο του 1452 μετά την κατάκτηση δύο προγενέστερων βυζαντινών πύργων από τον Μωάμεθ Β', οι οποίοι επεκτάθηκαν μέσα σε σύντομο χρονικό διάστημα. Η διάταξη του κάστρου έχει τη μορφή ισοσκελούς τριγώνου. Τα εξωτερικά τείχη, πάχους άνω του ενός μέτρου, φθάνουν σε ύψος περίπου 15 μέτρων. Ξεχωρίζουν τρεις μεγάλοι πύργοι, που φέρουν τα ονόματα τριών βεζίρηδων του Μωάμεθ Β' (Χαλίλ Πασάς, Ζαγανός Πασάς, Σαριτζά Πασάς). Η έκτασή του υπολογίζεται πως φθάνει τα 250 μέτρα μήκος στη διεύθυνση βορρά-νότου, με πλάτος 50 - 100 μέτρα, ενώ ο υψηλότερος πύργος του, στο νότιο τμήμα του, φθάνει σε απόσταση 70 μέτρων από την επιφάνεια της θάλασσας.

Μετά την κατάκτηση της Κωνσταντινούπολης, λειτούργησε ως φυλακή και τελωνειακός σταθμός, ωστόσο σταδιακά εγκαταλείφθηκε. Μέχρι το 19ο αιώνα, διατήρησε τον ισχυρό μουσουλμανικό χαρακτήρα του με πολυάριθμα τεμένη, αλλά και μοναστήρια δερβίσηδων. Στη θέση του αναπτύχθηκε χωριό, που μάλλον αποτελούσε θερινό θέρετρο για μέλη της οθωμανικής άρχουσας τάξης. Μετά την αναστήλωσή του το 1953, οι οικίες του χωριού στο εσωτερικό του κάστρου κατεδαφίστηκαν και αποτελεί προσβάσιμο μουσειακό χώρο. Σε υπαίθριο θέατρο που διαμορφώθηκε στο εσωτερικό του διοργανώνονται σήμερα παραστάσεις κατά τη θερινή περίοδο, στα πλαίσια του Φεστιβάλ της Κωνσταντινούπολης.

## Παραπομπές


## Πηγές

* 
* Freely, John. The companion guide to Istanbul and around the Marmara, Companion Guides, 2000
* "Rumeli Hisari", *The Encyclopedia of Islam*, Vol. VIII, E.J. Brill, Leiden: 1997, σσ. 611-2

Κατηγορία:Κτίρια και κατασκευές στην Κωνσταντινούπολη
Κατηγορία:Κάστρα στην Τουρκία
Κατηγορία:Βόσπορος